
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


ОТНОСНО: Отдаване под наем на обработваеми земеделски земи, общинска собственост, в землищата на територията на Община Бургас, чрез провеждане на публични търгове с тайно наддаване по реда на НРПУРОИВ.

УВАЖАЕМИ ОБЩИНСКИ СЪВЕТНИЦИ,
Община Бургас е собственик на обработваеми земеделски земи, за които ежегодно провежда тръжни процедури за отдаването им под наем за отглеждане на едногодишни полски култури, устройване на постоянни пчелини и създаване и отглеждане на трайни насаждения.
Съгласно разпоредбата на чл. 24а, ал. 5 от Закона за собствеността и ползването на земеделските земи (ЗСПЗЗ) отдаването под наем на земите от общинския поземлен фонд се извършва чрез търг или конкурс при условията на глава седма от Наредба за реда за придобиване, управление и разпореждане с общински имоти и вещи (НРПУРОИВ), приета по т.1 от проведеното на 28.06.2016 г. заседание на Общински съвет – Бургас (Протокол № 13). Въз основа на резултатите от проведения търг или конкурс се сключва договор за наем за срок от 10 години.
В изпълнение на цитираните законови изисквания, Община Бургас е изготвила списъци на всички свободни от наематели общински земеделски земи в землищата на територията на общината, подробно описани в Приложение №1, съдържащо данни за местонахождението на имота, номер по КК и КВС, категория, начин на трайно ползване и площ.  
Имотите подробно описани в цитираното приложение са включени в Годишната програма за управление и разпореждане с имоти общинска за 2021 г., приета по т. 11 от дневния ред на проведеното на 23.02.2021 г. заседание на Общински съвет - Бургас (Протокол № 20) в частта на раздел IV.2 „Отдаване под наем на обработваеми земеделски земи“.
В Приложение № 2, неразделна част от настоящата докладна записка, се предлага Общински съвет- Бургас да одобри размера на годишните наемни цени за ползване на обработваемите земеделски земи за отглеждане на едногодишни полски култури, за създаване и устройване на постоянни пчелини, както и за създаване и отглеждане на трайни насаждения.  Същите са изцяло съобразени с началните тръжни цени за земите от държавния поземлен фонд, на територията на община Бургас, за стопанската 2021/2022 г., утвърдени със Заповед № РД 46-122/22.03.2021 г. на Министъра на земеделието, храните и горите.
С оглед своевременното организиране на търгове за отдаване под наем на свободните обработваеми общински земеделски земи на територията на Община Бургас за предстоящата стопанска 2021/2022 г. и на основание чл.64, ал.1 от Правилника за организацията и дейността на общинския съвет и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 24а, ал. 5 от Закона за собствеността и ползването на земеделските земи и чл. 52 от Наредбата за реда за придобиване, управление и разпореждане с общинските имоти и вещи, приета от Общински съвет - Бургас, да вземе следните  

Р  Е  Ш  Е  Н  И  Я :

1. Да се отдадат под наем обработваеми земеделски земи, общинска собственост в землищата на община Бургас, посочени в Приложение №1, неразделна част от настоящото решение, за срок от 10 години, считано от стопанската 2021/2022 г., чрез провеждане на публични търгове с тайно наддаване по реда на Наредбата за реда за придобиване, управление и разпореждане с общински имоти и вещи, приета от Общински съвет – Бургас. 
2. Одобрява начални тръжни наемни цени за ползване на обработваеми земеделски земи, общинска собственост, за стопанската 2021/2022 г., както следва:
а) за отглеждане на едногодишни полски култури и/или за създаване и устройване на пчелини в обработваеми земеделски земи – 41 лв./дка, без оглед на категорията;
б) за създаване и отглеждане на трайни насаждения:

	
Трайни насаждения

	
Период на плододаване
	
лв./дка

	
	до 3 г.
	гратисен период

	
	4 - 7 г.
	49.00

	1. Лозови насаждения – 
винени  и десертни
	              8 - 20 г.
	74.00

	
	За останалия период на плододаване
	
49.00

	
	до 4 г.
	гратисен период

	2. Овощни насаждения –
	5 - 7 г.
	41.00

	семкови, костилкови, черупкови
	За останалия период на плододаване
	
61.00

	
	до 2 г.
	гратисен период

	3. Ягодоплодни култури
	За периода на плододаване
	
56.00

	4. Етерично маслени -  
	до 3 г.
	гратисен период

	роза, мента, шипка, лавандула и др.
	За периода на плододаване
	
37.00

	5. Култивирани билки -
	до 1 г.
	гратисен период

	срок на предоставяне – 5 г.
	2 - 5 г.
	26.00

	
	до 3 г.
	гратисен период

	6. Аспержи -
	                4 - 12 г.
	58.00

	срок на предоставяне -15 г.
	              13 - 15 г.
	37.00








в) за отглеждане на съществуващи трайни насаждения с изтекъл амортизационен срок:

	Трайни насаждения
	Цена
лв/дка

	1. Лозови насаждения – винени, десертни
	49

	2. Овощни насаждения – семкови, костилкови, черупкови
	66

	3. Етерично маслени - роза, мента, шипка, лавандула и др.
	37



Приложения: 1. Приложение № 1 – списъци на имотите по землища;
             2. Заповед № РД46-122/22.03.2021 г. на Министъра на земеделието храните и горите.

